מבנה עיריית תל אביב יפו הואר אמש (שבת) בשעה 23:00 בצבעי דגל מצרים כאות הזדהות עם העם המצרי ועם הנוצרים-הקופטים בעקבות פיגוע הירי הרצחני שלשום שגבה את חייהם של 29 בני אדם.

(צילום: מוטי קמחי)

(צילום: מוטי קמחי)

מדובר במסורת של עיריית תל אביב בשנים האחרונות. בעבר הואר בניין העירייה בצבעי דגל צרפת לאחר הפיגוע בפריז, בצבעי דגל רוסיה לאחר הפיגוע בסנט פטרבורג ובצבעי דגל הגאווה בעקבות הטבח באורלנדו. כך גם אירע השבוע לאחר פיגוע הטרור במנצ'סטר עם סיום הופעתה של הזמרת אריאנה גרנדה. יחד עם זאת, מדובר בפעם הראשונה שעיריית תל אביב מאירה את הבניין בצבעי מדינה ערבית בעקבות פיגוע טרור.

גם גורד שחקים בדובאי הואר בצבעי הדגל המצרי

זירת הפיגוע המחריד במצרים

הפיגוע אתמול כוון נגד עשרות קופטים שנסעו באוטובוסים במחוז אל-מניא: חוליית מחבלים ירתה למוות ב-29 מהם ופצעה עוד רבים. העדה הקופטית היא כ-10% מאוכלוסיית מצרים, ולאורך השנים היא ספגה פיגועים רבים מידי איסלאמיסטים. בחודשים האחרונים מתמודדים הקופטים עם גל טרור גדול במיוחד על רקע התעצמות דאעש וארגוני ג'יהאד אחרים סביב מצרים.

ארגון המדינה האיסלאמית (דאעש) אחריות לפיגוע המחריד במצרים. "חוסלו יותר מ-31 צלבנים, 24 נוספים נפצעו ואחד מכלי הרכב שלהם הועלה באש. לאללה השבח והחסד", נכתב בכרוז רשמי מטעם דאעש.